CELEX: 21990A0315(02)
Language: bg
Date: 1989-12-18 00:00:00
Title: Споразумение под формата на размяна на писма между Европейската икономическа общност и Съюза на съветските социалистически републики относно прилагането с експериментална цел на нов режим на внос Testausschreibung

11/ 06
            
            
               BG
            
            
               Официален вестник на Европейския съюз
            
            
               20
            
         21990A0315(02)
   
               L 068/18
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      СПОРАЗУМЕНИЕ
   
   под формата на размяна на писма между Европейската икономическа общност и Съюза на съветските социалистически републики относно прилагането с експериментална цел на нов режим на внос Testausschreibung
   
   Брюксел, 18 декември 1989 г.
   Уважаеми господине,
   От началото на 1980 г. Федерална република Германия въведе нова схема за внос, имаща за цел последващо разширяване на процеса на неговото либерализиране (Testausschreibung), която обхваща почти половината от промишлените стоки, по отношение на които все още има количествени ограничения (с изключение на текстилните стоки и продуктите на черната металургия). Тази схема предвижда временното и експериментално издаване на лицензии за внос, които надвишават определените от квотите пределни стойности.
   Новата схема има за цел да позволи извършването през следващите години на оценка на секторите, в които биха могли да бъдат премахнати количествените ограничения при вноса на промишлени стоки. При извършването на оценката на резултатите от прилагането на режима ще бъде взето под внимание голямото значение, което СССР придава на развитието на своите икономически връзки и договорни отношения с Общността.
   Ако, обаче в някои особени случаи в резултат на износа от СССР за Федерална република Германия, пазарните тенденции наложат тази практика да бъде изоставена, СССР ще бъде информиран незабавно и, ако СССР поиска, могат да бъдат проведени предварителни консултации.
   Ще Ви бъда благодарен да потвърдите съгласието на Вашето правителство с гореизложеното.
   Моля приемете, уважаеми господине, моите най-дълбоки почитания.
   
      
         От името на Съвета на Европейските общности
      
   
   Брюксел, 18 декември 1989 г.
   Уважаеми господине,
   Имам честта да потвърдя получаването на Вашето писмо с днешна дата със следното съдържание:
   
      „От началото на 1980 г. Федерална република Германия въведе нова схема за внос, имаща за цел последващо разширяване на процеса на неговото либерализиране (Testausschreibung), която обхваща почти половината от промишлените стоки, по отношение на които все още има количествени ограничения (с изключение на текстилните стоки и продуктите на черната металургия). Тази схема предвижда временното и експериментално издаване на лицензии за внос, които надвишават определените от квотите пределни стойности.
      Новата схема има за цел да позволи извършването през следващите години на оценка на секторите, в които биха могли да бъдат премахнати количествените ограничения при вноса на промишлени стоки. При извършването на оценката на резултатите от прилагането на режима ще бъде взето под внимание голямото значение, което СССР придава на развитието на своите икономически връзки и договорни отношения с Общността.
      Ако, обаче в някои особени случаи в резултат на износа от СССР за Федерална република Германия, пазарните тенденции наложат тази практика да бъде изоставена, СССР ще бъде информиран незабавно и, ако СССР поиска, могат да бъдат проведени предварителни консултации.
      Ще Ви бъда благодарен да потвърдите съгласието на Вашето правителство с гореизложеното.“
   
   Имам честта да потвърдя съгласието на моето правителство със съдържанието на Вашето писмо.
   Моля приемете, уважаеми господине, моите най-дълбоки почитания.
   
      
         За правителството на Съюза на съветските социалистически републики